In primis quidam strenuissimus miles, nomine Artaldus de Berziaco, qui quamvis dudum sancto Vincentio injuriam fecerit, tamen ante vitæ finem inde pœnituit et ipsi sancto pro posse suo emendationem devotus obtulit: nam ornamenta ad illius æcclesiæ honorem dedit, insuper ad luminaria mansum de Muruels, qui vocatur Faidla, adjunxit. Richardus, ejusdem villæ homo, terram quam de sancto Vincentio tenebat et ædificium quod fecerat, eidem sancto pro suæ animæ salute donavit: ob quam rem in ipsius cimiterio se sepelire jussit filiosque suos, quod postea actum est; idemque cujusdam terræ, in villa altera, quartam partem quam habuerat dedit. Mansi Montelan teri Bladinus, Ampiliaco, quartam partem tali pacto Artaldo monacho in gadimonio dedit, ut si sine uxore ac filiis moreretur, sancto Vincentio sua pars deveniret; qui fratrem quendam dictum Gaufredum habebat, cum quo sine filiis occisus est uno die: pro quorum animabus, majoris occisi uxor et filii ejus dederunt quod supererat. Inde testes hos habemus: Seguinum Burziaco, Gaufredum ejus filium, Rotbertum Berguliaco, cognatos ejus, Walonem, Letbaldum, Amedeum, Bernardum Salvamento.